PATVIRTINTA

Šilalės rajono savivaldybės administracijos

direktoriaus 2025 m. balandžio 4 d

įsakymu Nr. DĮV-170

3 priedas

**LĖŠŲ NAUDOJIMO SUTARTIS**

20\_\_\_\_\_\_ m. \_\_\_\_\_\_\_\_\_ \_\_\_d. Nr. \_\_\_\_\_

Šilalė

Šilalės rajono savivaldybės administracija (toliau sutartyje – Užsakovas), atstovaujama administracijos direktoriaus, veikiančio pagal Šilalės rajono savivaldybės administracijos nuostatus ir

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(įstaigos pavadiniams)

(toliau – Vykdytojas), atstovaujama \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(pareigos, vardas, pavardė)

veikiančio (-ios) pagal \_\_\_\_\_\_\_\_\_\_\_\_\_\_\_\_\_\_\_, toliau vadinama šalimis, o kiekviena atskirai – šalimi, sudarė šią Lėšų naudojimo sutartį (toliau – Sutartis).

**I. SUTARTIES OBJEKTAS**

1. Šilalės rajono savivaldybės Sveikatos apsaugos programos 02 tikslo „Kokybiškos ir efektyvios asmens sveikatos priežiūros, orientuotos į gyventojų poreikius užtikrinimas“ (toliau – Programa).

Priemonės kodas ir pavadinimas strateginiame veiklos plane 04.02.01.01. „Asmens sveikatos priežiūros įstaigų veiklos modernizavimas“.

Pateiktos paraiškos pavadinimas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**II. ŠALIŲ TEISĖS IR PAREIGOS**

2. Užsakovas įsipareigoja:

2.1. skirti Vykdytojui šios Sutarties pirmame skyriuje nurodytam Sutarties objektui vykdyti \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_eurų;

(suma skaičiais ir žodžiais)

2.2. lėšos skiriamos pagal Vykdytojo sudarytą Programos sąmatą (Lėšų naudojimo Sutarties 1 priedas), kuri yra neatskiriama šios Sutarties dalis;

2.3. teikti Vykdytojui metodinę konsultacinę pagalbą, reikalingą Programos priemonėms įsigyti.

3. Užsakovas turi teisę:

3.1. iki Sutarties pasirašymo pareikalauti, kad Vykdytojas pateiktų reikalingus duomenis ar dokumentus apie Vykdytoją;

3.2. kontroliuoti Programos uždavinio priemonės vykdymą ir lėšų panaudojimą;

3.3. paaiškėjus, kad Vykdytojas skirtas lėšas panaudoja ne pagal paskirtį ir/arba laiku nepateikia Užsakovui reikiamų dokumentų, sustabdyti tolesnį Programos priemonių finansavimą ir/arba nutraukus šią Sutartį pareikalauti nedelsiant grąžinti pervestas lėšas. Vykdytojui negrąžinus lėšų, Užsakovas turi teisę skirtą lėšų sumą išieškoti ne ginčo tvarka.

4. Vykdytojas įsipareigoja:

4.1. gautas lėšas naudoti tik Programos priemonėms įsigyti pagal sąmatą.

4.2. įvykdžius Programos priemonių įsigijimą, atsiskaityti Užsakovui (Šilalės rajono savivaldybės administracijos Centralizuotam buhalterinės apskaitos skyriui) už lėšų panaudojimą pagal biudžeto sąmatos įvykdymo ataskaitą (Lėšų naudojimo Sutarties 2 priedas), pridedant teisinę galią turinčių dokumentų apie lėšų panaudojimą patvirtinančių dokumentų kopijas (sutartis, sąskaitas faktūras, mokėjimo pavedimus, kvitus su tiksliniu mokėjimo pavadinimu apie įvykdytą mokėjimą ar banko sąskaitos išrašus ir kt.).

**III. SUTARTIES TERMINAS**

5. Sutartis įsigalioja nuo pasirašymo dienos ir galioja iki visiško atsiskaitymo už Programos priemonės įvykdymą ir jai skirtų lėšų panaudojimą.

6. Sutartis gali būti nutraukta prieš terminą šalių susitarimu, įspėjus kitą Šalį prieš 15 kalendorinių dienų.

7. Užsakovas vienašališkai gali nutraukti Sutartį, įspėjęs kitą Šalį prieš 15 kalendorinių dienų, jeigu Vykdytojas nevykdo arba netinkamai vykdo sutartinius įsipareigojimus.

8. Vykdytojas gali nutraukti šią Sutartį prieš terminą, raštu įspėjęs Užsakovą ne vėliau kaip prieš 30 dienų.

**IV. ŠALIŲ ATSAKOMYBĖ**

9. Vykdytojas įstatymų nustatyta tvarka atsako už tikslingą gautų biudžeto lėšų panaudojimą. Nepanaudotos lėšos ir ne pagal paskirtį panaudotos lėšos grąžinamos į Užsakovo sąskaitą pasibaigus Programos priemonių įsigijimo vykdymo terminui, bet ne vėliau kaip iki einamųjų metų gruodžio 15 d.

10. Ginčai dėl Sutarties vykdymo sprendžiami abipusiu susitarimu, o nesusitarus – teismine tvarka.

11. Už sutartinių įsipareigojimų vykdymą šalys atsako Lietuvos Respublikos įstatymų nustatyta tvarka.

**V. KITOS SĄLYGOS**

12. Šalys neturi teisės perduoti savo įsipareigojimų pagal Sutartį tretiesiems asmenims.

13. Sutartis sudaryta dviem vienodą teisinę galią turinčiais egzemplioriais – po vieną kiekvienai šaliai.

**VI. ŠALIŲ JURIDINIAI ADRESAI IR REKVIZITAI**

14. Užsakovas – Šilalės rajono savivaldybės administracija, juridinio asmens kodas 188773720, J. Basanavičiaus g. 2-1, 75138 Šilalė, tel. (0-449) 7 61 14, el. paštas administratorius@silale.lt, sąsk. Nr. LT524010044500040033, bankas „Luminor Bank“, AS, kodas 40100.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_

(pareigų pavadinimas) (parašas) (vardas ir pavardė)

A.V.

15. Vykdytojas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(įstaigos pavadinimas, kodas, adresas, tel., el. p., atsiskaitomosios. sąskaitos Nr., banko pavadinimas )

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_

(pareigų pavadinimas) (parašas) (vardas ir pavardė)

A.V.

\_\_\_\_\_\_\_\_\_\_\_\_\_\_\_\_\_\_\_